
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  26 februarie  2008               

Pl-x  50 /2008                     


A V I Z

asupra  propunerii legislative privind  reînfiinţarea Liceului Militar de Marină "Alexandru Ioan Cuza"
                 În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind reînfiinţarea Liceului Militar de Marină "Alexandru Ioan Cuza",  trimisă cu adresa nr. Pl-x 50 din 18.02.2008  şi înregistrată cu nr.31/91 din 19.02.2008.
 Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este  Cameră decizională.  
Senatul, în calitate de primă Cameră sesizată, a respins propunerea legislativă în şedinţa din 13 februarie 2008.              
Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă  în şedinţa din  26 februarie 2008.

 Membrii comisiei au examinat propunerea legislativă supusă avizării, expunerea de motive, avizul favorabil, cu observaţii şi propuneri, al Consiliului Legislativ, nr.1245 din 20.09.2007, precum şi punctul de vedere al Guvernului transmis cu adresa nr.2660/12.10.2007, prin care nu susţine  adoptarea acestei iniţiative legislative. 
Propunerea legislativă are ca obiect de reglementare, reînfiinţarea Liceului Militar de Marină "Alexandru Ioan Cuza” din Constanţa, instituţie de învăţământ desfiinţată la 1 septembrie 1998 ca urmare a reformei instituţionale şi structurale a învăţământului de toate gradele.
  În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative.
 În raport de obiectul şi conţinutul reglementării,  propunerea legislativă  face parte din categoria legilor ordinare. 
                                   VICEPREŞEDINTE,                               SECRETAR,

                                    Florin IORDACHE                                 George BĂEŞU
 Consilier,  C. Păduroiu

